Biometričke osobne iskaznice i privatnost
Iskaznice slične identifikacijskom dokumentu savezne vlade na kraju će biti izdane i desecima milijuna drugih uposlenika javnih službi,
Američka vlada uskoro će izdati nove identifikacijske iskaznice za više od 10 milijuna osoba koje rade za saveznu vladu. Naš novinar javlja o ovim tzv. biometričkim identifikacijskim dokumentima i raspravi o tome je li riječ o prvom korak prema identifikacijskom dokumentu na nacionalnoj razini. Većina Amerikanaca sa sobom nosi neki identifikacijski dokument, vozaču dozvolu ili putovnicu. Tom Greco dopredsjednik je tehnološke tvrtke Cyber Trust u blizini Washingtona. "Riječ je obično o plastičnim dokumentima s fotografijom – ono što bi većina ljudi iz sektora visoke tehnologije nazvala 'neinteligentnom identifikacijom'". Gospodin Greco kaže da njegova kompanija i petnaestak drugih rade na stvaranju i proizvodnji tzv. "pametne identifikacijske kartice" za saveznu vladu. "Pametna kartica se definira kao plastična iskaznica s kompjuterskim čipom. U čipu može biti pohranjeno ime osobe i podaci za koga radi. Također u njemu se može nalaziti digitalna fotografija ili "biometrički" podaci poput otisaka prstiju". Nova vladine identifikacijske iskaznice posljednja su i u Sjedinjenim Državama najšira uporaba dosad biometričke tehnologije koja prepoznaje fizička svojstva kao što su glas, oči ili otiske prstiju, - sve što je jedinstveno za svaku osobu. Tom Greco kaže da vlada uvodi novi sustav "pametnih identifikacijskih kartica" kako bi zaštitila uposlenike savezne vlade, zgrade i informacijski sustav od terorističkih napada...Međutim ovaj korak ima i protivnike. Jay Stanley je glasnogovornik Američkog saveza za građanske slobode. "Nacionalna identifikacijska iskaznica nešto je čemu se Amerikanci protive kroz svoju cijelu povijest. To je nešto što će se koristiti za podvrgavanje Amerikanaca strogoj disciplini, za praćenje Amerikanaca, nešto što će se koristiti za sustav kontrole pristupa po cijeloj zemlji. To zapravo postaje neka vrsta ekvivalenta unutrašnjoj putovnici". Iskaznice slične identifikacijskom dokumentu savezne vlade na kraju će biti izdane i desecima milijuna drugih uposlenika javnih službi, kao što su transportni radnici, osoblje hitnih medicinskih službi, kao i policajcima i vatrogascima. Pametne identifikacijske iskaznice dobivat će i posjetitelji u Sjedinjenim Državama. Kongres je prošle godine usvojio zakonsku mjeru kojom obvezuje sve savezne države da vozačke dozvole za motorna vozila pretvore u "pametnu identifikaciju" čime bi se takva kartica našla kod 90 posto Amerikanaca do 2008. godine. Todd Gaziano direktor je Centra za pravna i sudska istraživanja pri Fondaciji Heritage, ovdje u Washingtonu. On smatra da čak i tako raširena uporaba "pametne osobne karte" ne znači da se krećemo 'opasnim' putem prema sustavu identifikacijskih dokumenata na nacionalnoj razini. "Ljudi su opetovano iskazali spremnost da pružaju informacije onima kojim im pružaju različite usluge – dakle, ne radi se o tome da je većina ljudi zabrinuta zbog toga. Međutim, što je još važnije, za sigurnost zračnog prometa moramo osigurati da se ne koriste krivotvoreni dokumenti. Oni koji vide opasnost u tom programu, vidjet će opasnost u svemu i svačemu". Gospodin Gaziano također podržava vladin plan o uvođenju "pametne identifikacije" u vozačke dozvole na nacionalnoj razini. Po njemu, alternativa tome imala bi ozbiljne posljedice po nacionalnu sigurnost i građanske slobode u budućnosti.